Cenazaya Ebru Tîmtîka ke rojeyê mergî de dinyaya xo bedilnaye, Dezgehê Tipê Edlîyî (ATK) yê Yenîbosna ra hetê polîsanê tirkan ra ameye remnayene.
Polîsan verê ATKyî de hêrişê merdimanê Tîmtîke kerd. Girseyî nêwaşt cenaza bido û verê ambulansî girewt la polîsan nareye zî bi gazê îsotî hêrişê girseyî kerd û avûkatî zî derb kerdî. Polîsan nê mîyanî de cenaza remnaye.
Nêzanîyeno ke cenaza ameye berdene kamca. Ame aprekerdene ke wesayîtê cenaza de keye û avûkatanê Tîmtîke ra çew çin o/a.
